
У Закону о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17, 95/18 и 31/19), у члану 2. тачка 49а) мења се и гласи:
„49а) Евиденциони рачун је рачун корисника буџетских средстава у оквиру система извршења буџета Републике Србије, односно локалне власти, на коме се евидентирају извршена плаћања и примања тог корисника, за све трансакције преко рачуна извршења буџета Републике Србије, односно локалне власти, а који не учествује у платном промету, као и рачун преко којег се врши уплата јавних прихода и који учествује у платном промету;”.

Члан 2.
	У члану 10. став 1. после речи: „капитала” додају се запета и речи: „као и вршити конверзију средстава”. 

Члан 3.
У члану 27г ст. 5−8. мењају се и гласе:
„Након усвајања Влада подноси Фискалну стратегију на разматрање одбору Народне скупштине надлежном за финансије, републички буџет и контролу трошења јавних средстава.
Одбор Народне скупштине надлежан за финансије, републички буџет и контролу трошења јавних средстава разматра Фискалну стратегију, како би оценио да ли је израђена у складу са фискалним принципима и правилима утврђеним у овом закону.
Одбор Народне скупштине надлежан за финансије, републички буџет и контролу трошења јавних средстава извештава Владу да ли има коментаре и препоруке у вези са Фискалном стратегијом.
Уколико Влада, на предлог министра одлучи да измени и допуни Фискалну стратегију на основу препорука које је дао одбор Народне скупштине надлежан за финансије, републички буџет и контролу трошења јавних средстава такве измене и допуне уносе се у ревидирану Фискалну стратегију, која се доставља том одбору пре упућивања предлога буџета за наредну годину.”.

Члан 4.
У члану 27е став 30. запета и речи: „односно пензије” бришу се.
У ставу 34. речи: „2019. године” замењују се речима: „2020. године”.
Додају се ст. 54−56, који гласе:
„Изузетно од ст. 29−31. овог члана, у 2019. години повећаће се плате код корисника буџетских средстава, односно корисника средстава организација за обавезно социјално осигурање осигурање, и то код:
1) Министарства унутрашњих послова, Безбедносно-информативне агенције и Министарства одбране − за 9%;
2) Уставног суда − за 9%;
3) судова, тужилаштава и завода за извршење кривичних санкција за − 9%;
4) високошколских установа, установа основног и средњег образовања и установа ученичког и студентског стандарда − за 9%;
5) истраживача (осим истраживача у научно-истраживачкој установи који право на повећање плата остварују у високошколској установи) и помоћног особља у научно-истраживачкој делатности − за 10%;
6) установа културе − за 10%;
7) предшколских установа − за 9%;
8) установа социјалне заштите (осим здравствених радника) − за 9%;
9) осталих корисника средстава буџета Републике Србије − за 8%;
10) корисника средстава буџета локалне власти, осим корисника из тач. 6)−8) овог става − за 8%;
11) организација обавезног социјалног осигурања, осим Фонда за социјално осигурање војних осигураника − за 8%;
12) здравствених установа, осим војноздравствених установа, и то:
− доктору медицине, доктору стоматологије/доктору денталне медицине, магистру фармације и магистру фармације − медицинском биохемичару са завршеним интегрисаним академским студијима здравствене струке − за 10%;
− медицинској сестри, здравственом техничару, односно другом лицу са завршеном одговарајућом високом, односно средњом школом здравствене струке − за 15%;
− осталим запосленим (немедицинском особљу) − за 8%.
Здравствени радници запослени у установама социјалне заштите остварују право на повећање плате у процентима из става 54. тачка 12) овог члана. 
Повећање плата из става 54. овог члана вршиће се почев од плате за новембар 2019. године.”.

Члан 5.
У члану 31. став 1. тачка 1) подтач. (8), (9) и (14) речи: „Народна скупштина” у датим падежима замењују се речима: „одбор Народне скупштине надлежан за финансије, републички буџет и контролу трошења јавних средстава” у одговарајућим падежима.

Члан 6.
У члану 49. после става 3. додаје се нови став 4, који гласи:
„Јавни приходи и примања морају бити наплаћени искључиво на принципу готовинске основе, осим ако је законом, односно актом Владе предвиђен другачији метод.”.
У досадашњем ставу 4, који постаје став 5, речи: „ст. 1−3. овог члана” замењују се речима: „ст. 1−4. овог члана”.
Члан 7.
У члану 50. став 1. запета и речи: „по добијеној сагласности Управе за трезор, односно трезора локалне власти” бришу се.

Члан 8.
У члану 54. после става 9. додаје се нови став 10, који гласи:
„Ограничење из става 1. овог члана не примењује се на преузимање обавеза за подстицаје у пољопривреди и руралном развоју из ИПАРД 2 програма у складу са Законом о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II) („Службени гласник РС - Међународни уговори”, број 19/14), секторским споразумом између Владе Републике Србије и Европске комисије о механизмима примене финансијске помоћи Уније Републици Србији у оквиру инструмента за претприступну помоћ у области подршке пољопривреди и руралном развоју (ИПАРД), као и законом који уређује пољопривреду и рурални развој, у оквиру обима средстава исказаних за текућу и наредне две буџетске године у општем делу буџета за текућу годину, укључујући и потребна средства након три фискалне године.”.
	Досадашњи став 10. постаје став 11.
У досадашњем ставу 11, који постаје став 12, речи: „из ст. 1−10.” замењују се речима: „из ст. 1−11.”

Члан 9.
У члану 61. став 13. речи: „из става 13.” замењују се речима: „из става 12.”

Члан 10.
У члану 112. став 1. речи: „до 2020. године” замењују се речима: „до 2021. године”.

Члан 11.
У члану 43. став 2. Закона о изменама и допунама Закона о буџетском систему („Службени гласник РС”, бр. 73/10, 93/12, 142/14, 103/15, 99/16 и 113/17), речи: „за 2020. годину” замењују се речима: „за 2023. годину”.
У ставу 4. запета и речи: „а подзаконски акт из члана 29. овог закона донеће се до 31. децембра 2011. године” бришу се.

Члан 12.
У члану 16. став 1. Закона о изменама и допунама Закона о буџетском систему („Службени гласник РС”, број 103/15), речи: „за 2020. годину” замењују се речима: „за 2021. годину”.  

Члан 13.
У члану 21. Закона о изменама и допунама Закона о буџетском систему („Службени гласник РС”, број 95/18), речи: „за 2020. годину” замењују се речима: „за 2021. годину”.  

Члан 14.
Одредба члана 8. став 1. овог закона примењиваће се од припреме и доношења закона о буџету Републике Србије за 2020. годину.

Члан 15.
Овај закон ступа на снагу наредног дана од дана објављивања у „Службеном гласнику Републике Србије”.






ИЗМЕНЕ III ДЕО
	 
Члан 8.
	Члан 9. мења се и гласи:
„Члан 9.
На основу чл. 8. и 41. Закона о платама државних службеника и намештеника (,,Службени гласник РС”, бр. 62/06, 63/06-исправка, 115/06-исправка, 101/07, 99/10, 108/13, 99/14 и 95/18) и посебних фискалних правила утврђених законом којим се уређује буџетски систем, овим законом утврђује се основица за обрачун и исплату плата:
· за запослене у Пореској управи и Управи царина утврђује се, почев од плате за јануар 2019. године, основица за обрачун и исплату плата у нето износу од 20.410,39 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 22.043,22 динара са припадајућим порезом и доприносима за обавезно социјално осигурање;
· за државне службенике и намештенике у Министарству унутрашњих послова и  Министарству одбране утврђује се, почев од плате за јануар 2019. године, основица за обрачун и исплату плата у нето износу од 21.529,67 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 23.467,34 динара са припадајућим порезом и доприносима за обавезно социјално осигурање;
· за државне службенике и намештенике у заводима за извршење кривичних санкција и у судовима и тужилаштвима који су основани у складу са Законом о уређењу судова („Службени гласник РС”, бр. 116/08, 104/09, 101/10, 31/11-др. закон, 78/11-др. закон, 101/11, 101/13, 40/15-др. закон, 106/15, 13/16, 108/16, 113/17, 65/18-УС, 87/18 и 88/18-УС) и Законом о јавном тужилаштву („Службени гласник РС”, бр. 116/08, 104/09, 101/10, 78/11-др. закон, 101/11, 38/12-УС, 121/12, 101/13, 111/14-УС, 117/14, 106/15 и 63/16-УС) утврђује се, почев од плате за јануар 2019. године, основица за обрачун и исплату плата у нето износу од 21.134,63 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 23.036,75 динара са припадајућим порезом и доприносима за обавезно социјално осигурање;
· за државне службенике и намештенике у судовима и тужилаштвима који у складу са посебним законом остварују право на плату у дуплом износу утврђује се, почев од плате за јануар 2019. године, основица за обрачун и исплату плата у нето износу од 19.213,29 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 20.942,49 динара са припадајућим порезом и доприносима за обавезно социјално осигурање;
· за државне службенике и намештенике у Високом савету судства, Државном већу тужилаца и Државном правобранилаштву утврђује се, почев од плате за јануар 2019. године, основица за обрачун и исплату плата у нето износу од 20.173,96 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 21.787,88 динара са припадајућим порезом и доприносима за обавезно социјално осигурање;
· за државне службенике и намештенике у Уставном суду утврђује се, почев од плате за јануар 2019. године, основица за обрачун и исплату плата у нето износу од 20.173,96 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 21.989,62 динара са припадајућим порезом и доприносима за обавезно социјално осигурање;
· за функционере чија се плата према посебном закону директно или индиректно одређује према плати државних службеника на положају утврђује се, почев од плате за јануар 2019. године, основица за обрачун и исплату плата у нето износу од 18.298,38 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 19.762,25 динара са припадајућим порезом и доприносима за обавезно социјално осигурање;
· за функционере чија се плата према посебном закону директно или индиректно одређује према плати судија утврђује се, почев од плате за јануар 2019. године, основица за обрачун и исплату плата у нето износу од 31.924,38 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 34.478,33 динара са припадајућим порезом и доприносима за обавезно социјално осигурање;
· за државне службенике и намештенике, којима основица није утврђена у алинејама 1-6. овог става утврђује се, почев од плате за јануар 2019. године, основица за обрачун и исплату плата у нето износу од 19.213,29 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 20.750,35 динара са припадајућим порезом и доприносима за обавезно социјално осигурање.
	На основу члана 37. став 4. Закона о судијама (,,Службени гласник РС”, бр. 116/08, 58/09-УС, 104/09, 101/10, 8/12-УС, 121/12, 124/12-УС, 101/13, 108/13-др. закон, 111/14-УС, 117/14, 40/15, 63/15-УС, 106/15, 63/16-УС и 47/17) и члана 69. став 3. Закона о јавном тужилаштву (,,Службени гласник РС”, бр. 116/08, 104/09, 101/10, 78/11-др. закон, 101/11, 38/12-УС, 121/12, 101/13, 111/14-УС, 117/14, 106/15 и 63/16-УС), утврђује се, почев од плате за јануар 2019. године, основица за обрачун и исплату плата судија, јавних тужилаца и заменика јавних тужилаца у нето износу од 33.520,60 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 36.537,45 динара са припадајућим порезом и доприносима за обавезно социјално осигурање.	
У 2019. години основица из става 2. овог члана у делу који се односи на судије исплаћиваће се: 70% из извора 01 – Општи приходи и примања буџета, а 30% из прихода остварених по основу наплате судских такси које припадају правосудним органима.
На основу члана 20а став 4. Закона о Уставном суду (,,Службени гласник РС”, бр. 109/07, 99/11, 18/13-УС, 40/15-др. закон и 103/15), утврђује се, почев од плате за јануар 2019. године, основица за обрачун и исплату плата председника и судија Уставног суда у нето износу од 31.924,38 динара са припадајућим порезом и доприносима за обавезно социјално осигурање, а од плате за новембар 2019. године утврђује се основица за обрачун и исплату плата у нето износу од 34.797,57 динара са припадајућим порезом и доприносима за обавезно социјално осигурање.”.

Члан 9.
	У члану 17. став 1. после речи: „запослене” додају се речи: „и новчаних честитки за децу запослених”.

Члан 10.
	У члану 42. став 3. мења се и гласи:
	„Тако планирана укупна маса средстава за плате ће се увећати:
· почев од плате за јануар 2019. године код корисника средстава буџета локалне власти за 7%, осим код установа социјалне заштите код којих повећање износи 9%;
· почев од плате за мај 2019. године за запослене у предшколским установама за 9% у односу на основицу која је утврђена за плату за децембар 2018. године;
· почев од плате за новембар 2019. године код корисника средстава буџета локалне власти за 8%, осим код установа културе код којих повећање износи 10% и предшколских установа и установа социјалне заштите код којих повећање износи 9%.”.

Члан 11.
            У члану 44. став 1. после речи: „месец” додају се запета и речи: „односно најкасније до 15. децембра за децембар”.

Члан 12.
Овај закон ступа на снагу наредног дана од дана објављивања у „Службеном гласнику Републике Србије”. 

